BIM, acrònim de Building Information Modeling, és una tecnologia per generar i gestionar les dades al llarg del cicle de vida de construcció d'un edifici fent ús de software per a la modelització d'edificis en 3D en temps real, que permet reduír despeses, un 20% els costos de producció i un 33% els de manteniment de l'obra, i també temps en el disseny i la construcció.
El passat 2 de juny va tenir lloc a l'Institut Cartogràfic i Geològic de Catalunya la jornada "Bases cartogràfiques i BIM en l'àmbit de l'administració pública: cap a un llenguatge comú".
Hi van participar Maria Pla, de l'ICGC, que va explicar els treballs que s'estan realitzant amb l'objectiu de desenvolupar formats compatibles entre les bases cartogràfiques i les aplicacions de BIM; Ignasi Pérez, de la BIM Academy, que va parlar de l'evolució del SIG al BIM; Albert Gassull, de l'Àrea Metropolitana de Barcelona, que va explicar el procés d'implantació del BIM dins el servei de l'Espai Públic de l'AMB; i finalment, Denis Le Roux, de Setec, que va exposar el projecte MINDnd, un cas real del BIM aplicat a la construcció d'infraestructures viàries.
Segons l'Ignasi Pérez, el BIM suposa un canvi de paradigma dins del món de la construcció.
L'aparició de noves tecnologies que faciliten la compartició de les dades, el processament de quantitats ingents d'informació, com és el Big Data han donat lloc a una nova manera de treballar en els processos constructius, tant d'infraestructures com d'edificis.
Ara amb el BIM, en comptes de fer delineació es fan models 3D que tenen associats bases de dades que contenen la informació necessària per construir i gestionar els projectes.
S'ha passat de la delineació 2D a un model virtual 3D dotat d' "intel·ligència", ja que es capaç, entre d'altres coses, de:
La dimensió d'un projecte BIM determina el grau de maduresa que té assolit el model.
Així doncs, un projecte és 3D si conté informació de geometria i dels materials emprats; 4D si guarda la variable temps, útil per planificar; 5D si emmagatzema els costos; 6D si te en compte la sostenibilitat, i finalment 7D si és un Facility Management, és a dir, que conté informació, un cop acabat el projecte, dels productes emprats que facilitaran el control dels costos d'explotació i manteniment de l'obra.
Pel que fa al software, hi ha diverses opcions:
Al gener de 2014 el Parlament europeu va recomanar l'ús d'eines electròniques com el BIM per als projectes i concursos públics, amb la finalitat de modernitzar els processos de contractació i licitació públiques.
Això ha suposat un revulsiu per al sector de la construcció, que ha d'adaptar-se a aquesta nova tecnologia que aporta eficiència i transparència als processos constructius, ja que en un futur pròxim serà obligatori l'ús del BIM en els projectes públics.
El Departament de Territori i Sostenibilitat lidera una Comissió Interdepartamental formada pels Departaments d'Economia i Hisenda, de Salut, i Governació, per Col·legis professionals, empreses públiques i empreses constructores que treballen per tal de facilitar la implementació del BIM a Catalunya.
L'objectiu és treballar sobre els procediments, l'organització, els plecs de prescripcions tècniques i la tecnologia que suposa aquesta nova eina.
L' aplicació del BIM en el sector del planejament urbanístic i territorial i les seves possibilitats d'interactuar amb bases cartogràfiques es troba encara en un estadi inicial, però està clar que s'ha de tendir cap aquí.
Per saber-ne més: Cristina Gil �
Nous materials i sistemes auxiliars, Sistemes de suport a la construcció d'infraestructures.